अजमेर. शिक्षा राज्यमंत्री वासुदेव देवनानी को धमकी भरा पत्र भेजने वाले के बारे में पुलिस के हाथ अहम सुराग लगे हैं।पत्र में जिस तरन्नुम चिश्ती का जिक्र था, पुलिस ने उसके करीब पहुंचने के लिए कई जगहों के सीसीटीवी कैमरों की रिकार्डिंग खंगाली है। एडिशनल एसपी (सिटी) भोलाराम यादव आैर एडिशनल एसपी (ग्रामीण) देवेंद्र कुमार के नेतृत्व में पुलिस की स्पेशल टीम आरोपी की तलाश में जुटी है। तरन्नुम चिश्ती के नाम से आया था पत्र...
इस मामले में पुलिस ने कई लोगों से पूछताछ की है। मालूम हो कि दैनिक भास्कर ने शुक्रवार के अंक में समाचार प्रकाशित कर यह मामला उजागर किया गया था। इसके बाद पुलिस प्रशासन हरकत में आया।
विधानसभा में भी यह मामला उठा था...
जांच अधिकारी कोतवाली थाना प्रभारी बीएल मीणा ने बताया कि शिक्षा राज्यमंत्री वासुदेव देवनानी को धमकी भरा पत्र भेजने वाले की जानकारी जुटाने का प्रयास जारी है। जिस तरन्नुम चिश्ती का नाम पत्र में सामने आया था, पुलिस टीम को उसके बारे में अहम सुराग हाथ लगे हैं, लेकिन फिलहाल कुछ कहना जल्दबाजी होगा। पुलिस दल मामले की गहनता से जांच कर रहा है। मालूम हो कि इस मामले में तरन्नुम चिश्ती के नाम से देवनानी को एक पत्र मिला था, जिसमें अकबर के किले का नाम बदले जाने पर विरोध जाहिर करते हुए धमकी दी गई थी। खत लिखने की तारीख 16 दिसंबर 2016 है। डाक विभाग की सील में तारीख 30 दिसंबर 2016 है। इस मामले में अज्ञात व्यक्ति के खिलाफ भादंसं की धारा 384 के तहत मुकदमा दर्ज किया जा चुका है।
hin_Deva hin_Deva hin_Deva hin_Deva